Spår oppholdsvær under VG-lista-showet
VG-lista Topp 20 - hjemmeside VG-lista Topp 20 på Facebook VG-lista Topp 20 på Rådhusplassen At det blir show, er det liten tvil om. At værgudene velsigner artister og publikum med oppholdsvær, er mer usikkert. Alan Walker, som i skrivende stund troner helt øverst på VG-lista Topp 20, går på scenen. Det gjør gjør Isac Elliot og et kobbel med andre stjerner: Se hele lista her. Astrid og Julie møttes på VG-lista: Flyttet sammen Yr og Storm har ikke vært samstemte når det gjelder værutsiktene for kvelden. Førstnevnte, altså Meteorologisk Institutt, har meldt opphold, mens Storm frem til i formiddag varslet skybrudd og mulig lyn og torden. Skal du på konserten? Da bør du lese dette Nå spår imidlertid begge at regnet muligens styrer unna Topp 20-konserten, som starter kl 19:55 og varer til kl 22:30. – Det er litt utrygt for nedbør, så vi kan ikke se helt bort fra at det kan komme noe regn. Men faren er avtagende etter 19-20-tiden i kveld. Da letter det. Før det er det mer usikkert, opplyser vakthavende meteorolog ved Meteorologisk Institutt, Per Egil Haga, til VG. Meteorologen venter ikke noe skybrudd over hovedstaden. – Men regn er jo uansett vått. Og sol er det ikke verdt å håpe på. Temperaturen, derimot, ser ut til å bli brukbar til tross for gråværet. Det er ganske lummert, så den vil nok ligge på 18-19 grader. Man behøver altså ikke fryse så veldig, mener Haga. Han legger til at det er ustabile luftmasser, men at det ser ut til at hovedttyngden går nord for Oslo. – Så faren for lyn og torden er liten, mener Haga. Ta med regntøy, men IKKE paraply: Praktisk info her Også Storm har snudd, så tordenskyene som har vært presentert på Pent.no, vil fjernes. – Nå er risikoen for lyn og torden liten. Men vi ser et bygeværsområde som vil gi noe regn over Oslo-området i ettermiddag, men når vi kommer til kvelden, etter klokken 20, så vil det det trekke nordover. Så sjansen for oppholdsvær er stor, mener Storm-meteorolog Roar Inge Hansen. Heller ikke han tror på solgløtt. – Nei, det tviler jeg på. Temperaturene blir nok ikke høyere enn 17-18 grader. Har du ikke anledning til å komme på Rådhusplassen, kan du se konserten direkte på VGTV eller NRK fra kl 19:55. Følg også konserten på P3.Lise Rønneberg, eventansvarlig i VG, lover topp show uansett vær. – Juni er statistisk den måneden med minst nedbør i hele året, så det er jo litt komisk at vi på de siste 15 årene kun har hatt to-tre år med oppholdsvær under showet. Uansett er både vi, artistene og publikum klare for å lage et kjempeshow, forsikrer Rønneberg. Men været har aldri skremt hverken artister eller publikum før. I 2007, for eksempel, var alle sluser åpne. Likevel lokket konserten 100.000 skuelystne. I 2013 var det i de tre timene showet pågikk, kraftig regnvær og torden.* Bannere og plakater * Brannfarlige materialer (engangsgriller, fyrverkeri m.m) * Campingstoler el.l. * Drikkeflasker. NB! Dette gjelder kun i det «Indre publikumsområdet» på Rådhusplassen. * Dyr * Flasker, bokser eller andre harde, skarpe eller tunge gjenstander * Gjenstander som er forbudt etter norsk lov * Paraplyer * Profesjonelt foto/video/audio-utstyr * Laserpenner * Selfiestang * Våpen av enhver art De siste årene har temperaturen rundt VG-lista-showet variert fra ni til 18 grader. Viktig: Her er alt du trenger på vite om det praktiske rundt showet Aktivitetsområdet åpner kl. 12:00, mens hovedinngangen til det indre publikumsområdet åpner portene kl. 17:30.Etter Rådhusplassen-showet ruller VG-lista videre. Stavanger får besøk 6. juli, Bergen 13. juli, Trondheim 20. juli og Førde 27. juli (klikk på alle stedsnavnene for å se hvilke artister som kommer). Om du vil holde deg oppdatert, kan du følge VG-lista også på Facebook, Instagram og Twitter. På Snapchat finner du oss som «vglistatopp20».
Tordenværet ser ut til å styre unna VG-lista Topp 20-showet på Rådhusplassen i Oslo. Sola må man likevel se langt etter.